laion/Wikipedia-Exotic huggingface dataset:
מעגלים משיקים

מעגלים משיקים הם מעגלים הנמצאים במישור משותף ולכל שניים מהם נקודה משותפת יחידה. קיימים שני סוגים של השקה: השקה פנימית, שבה אחד המעגלים נמצא בתוך המעגל האחר. במצב זה המרחק בין מרכזי המעגלים שווה להפרש שבין אורכי הרדיוסים שלהם. השקה חיצונית, שבה שני המעגלים נמצאים זה לצד זה. במצב זה המרחק בין מרכזי המעגלים שווה לסכום אורכי הרדיוסים שלהם. בעיות שונות בגאומטריה עוסקות במעגלים משיקים, בהן בעיות בעלות היבט מעשי, כגון ניצול מרבי של חומרים. אחדות מהבעיות מורחבות לעיסוק בכדורים. שני מעגלים עם מרכזים בנקודות ( x i , y i ) {\displaystyle (x_{i},y_{i})} ורדיוסים r i {\displaystyle r_{i}} , כאשר i = 1 , 2 {\displaystyle i=1,2} , הם מעגלים משיקים אם ורק אם ( x 1 − x 2 ) 2 + ( y 1 − y 2 ) 2 = ( r 1 ± r 2 ) 2 {\displaystyle (x_{1}-x_{2})^{2}+(y_{1}-y_{2})^{2}=(r_{1}\pm r_{2})^{2}} . קטע המרכזים (או המשכו) של שני מעגלים המשיקים זה לזה, עובר דרך נקודת ההשקה שלהם. שרשרת פאפוס היא שרשרת טבעתית של מעגלים המשיקים כולם לשני מעגלים המשיקים פנימית זה לזה. השרשרת נחקרה בהמאה השלישית על ידי פאפוס מאלכסנדריה. שרשרת שטיינר היא קבוצה סופית של מעגלים המשיקים כולם לשני מעגלים שאינם נחתכים (המעגל האדום והמעגל הכחול בדוגמה שמשמאל), ובנוסף כל מעגל בשרשרת משיק חיצונית למעגל שקדם לו בשרשרת ולמעגל שבא אחריו בשרשרת. מרכזי המעגלים בשרשרת שטיינר שוכנים על אליפסה או על היפרבולה. בעיית אפולוניוס היא אוסף של בעיות בנייה שבהן יש לבנות מעגל שמשיק לצירוף כלשהו של שלושה אובייקטים במישור: נקודה, קו ישר ומעגל, שנחקרו על ידי אפולוניוס מפרגה. מספר הצירופים בין שלושת האובייקטים הוא עשרה. פאפוס התייחס למקרה של שלושה מעגלים כבעיה העשירית והקשה מכולן, ולעיתים המושג "בעיית אפולוניוס" מתייחס לצירוף זה בלבד. בשנת 1600 פתר פרנסואה וייט את כל עשרת המקרים בעזרת סרגל ומחוגה. אטם אפולוניוס הוא פרקטל שתחילת יצירתו בשלושה מעגלים שכל אחד מהם משיק לשני האחרים, ובהדרגה נוספים עוד מעגלים, שכל אחד מהם משיק לשלושה מעגלים אחרים. מעגלי מלפאטי הם שלושה מעגלים הנמצאים בתוך משולש כך שכל אחד מהם משיק לשני המעגלים האחרים ולשתיים מצלעות המשולש. בעיית הבנייה של מעגלים אלה קרויה על שם המתמטיקאי האיטלקי בן המאה ה-18 ג'אן פרנצ'סקו מלפאטי (אנ') שעסק בבעיה ושיער (בטעות) שבנייה זו תיתן פתרון לדרישה לבנות שלושה מעגלים בתוך משולש כך ששטחם יהיה מרבי. משפט ששת המעגלים עוסק בשרשרת של שישה מעגלים ובמשולש, כך שכל אחד מששת המעגלים משיק לשתיים מצלעות המשולש וגם למעגל הקודם לו בשרשרת. השרשרת סגורה, כלומר המעגל השישי בה משיק למעגל הראשון. מעגל תשע הנקודות הוא מעגל העובר במשולש כלשהו דרך תשע הנקודות הבאות: אמצעי הצלעות. עקבי הגבהים, כלומר הנקודות שבהן הגבהים נפגשים עם הצלעות. אמצעי הקטעים המחברים בין קודקודי המשולש לנקודת מפגש הגבהים. בשנת 1765 גילה לאונרד אוילר שתשע הנקודות הללו נמצאות על מעגל אחד. ב-1822 גילה קרל וילהלם פיירבך שמעגל זה משיק לארבעת המעגלים המשיקים למשולש: המעגל החסום במשולש ושלושת המעגלים המשיקים לכל אחת מצלעות המשולש ולהמשכי שתי הצלעות האחרות. המעגלים התאומים של ארכימדס עיגולי פורד מדיה וקבצים בנושא מעגלים משיקים בוויקישיתוף מעגלים משיקים, באתר MathWorld (באנגלית)
אוליביירה

האם התכוונתם ל... אברהם דה אוליביירה – מתעמל יהודי הולנדי אנטוניו אוליביירה – כדורגלן ומאמן פורטוגזי ויליאם ארתור דה אוליביירה – כדורגלן עבר ברזילאי ז'וזואה אנונסיאדו דה אוליביירה – כדורגלן עבר ברזילאי ז'ונאס גונסאלבס אוליביירה – כדורגלן עבר ברזילאי ז'וסי דה אוליביירה – פסנתרנית, מלחינה ואמנית מולטימדיה ברזילאית לואיז אוליביירה – כדורגלן עבר בלגי-ברזילאי נראו דה אוליביירה – מדינאי ברזילאי סימוני דה אוליביירה – זמרת ושחקנית פורטוגזית סרז'יו אוליביירה – כדורגלן פורטוגזי
אירלנד באירוויזיון הילדים

אירלנד נטלה חלק באירוויזיון הילדים 8 פעמים, החל מהצטרפותה הראשונה ב-2015, כאשר איימי בנקס נשלחה כנציגה של אירלנד עם השיר "Réalta na Mara". באותה התחרות אירלנד זכתה במקום ה12 עם 36 נקודות. אירלנד מעולם לא פרשה מהתחרות פרט ב-2020, בשל מגבלות מגפת הקורונה. אירלנד מעולם לא זכתה בתחרות. המקום הנמוך ביותר אליו הגיעה אירלנד היה המקום ה-18 בשנת 2021. RTÉ התכוונו במקור לעשות את הופעת הבכורה שלהם בתחרות 2014 במרסה, מלטה, אך דרשו מימון מרשות השידור של אירלנד, שנדחה. אירלנד הופיעה לראשונה בתחרות כאשר RTÉ השתתפה בתחרות 2015 בסופיה, בולגריה, כאשר השיר "Réalta na mara" בביצועה של איימי בנקס הגיע למקום ה-12 בשדה של 17 מדינות. באירוויזיון הילדים 2016 אירלנד שלחה את זנה דונאלי עם השיר "Bríce ar bhríce", והגיעה למקום העשירי עם 122 נקודות. זאת הייתה הפעם הראשונה שאירלנד נכנסה לעשירייה הפותחת. באירוויזיון הילדים 2017 אירלנד שלחה את מורינן מקדונל עם השיר "Suile Glasa" והגיעה למקום החמישה-עשר עם 54 נקודות. אירלנד הגיעה למקום החמישה-עשר גם באירוויזיון הילדים 2018 שאליו שלחה את טילור היינס והשיר "IOU". באירוויזיון הילדים 2019 אירלנד שלחה את אנה קרני והשיר "Banshee", איתו הגיעה למקום ה-12 עם 73 נקודות. אף על פי שאישרו תחילה את השתתפותם בתחרות 2020 בוורשה, פולין בינואר 2020, RTÉ הודיעה באוגוסט 2020 כי לא ישתתפו בתחרות עקב מגפת הקורונה. אירלנד חזרה לתחרות ב2021 ושלחה את מאלו לוי לאולור עם השיר "Saor" והגיעה למקום ה-18 והאחד לפני אחרון עם רק 44 נקודות. . אירלנד שלחה את סופי לנון והשיר "Solas" לאירוויזיון הילדים 2022, שם הגיעה למקום הרביעי עם 150 נקודות. זוהי התוצאה הטובה ביותר של אירלנד בתחרות עד כה. באירוויזיון הילדים 2023 אירלנד שלחה את ג'סיקה מקאין והשיר "Aisling". היא הגיעה למקום ה-16 והאחרון עם 42 נקודות. זוהי התוצאה הגרועה ביותר של אירלנד בתחרות עד כה. שורה בצהוב מסמלת ניצחון של המתמודדת באותה תחרות שורה באפור מסמלת תחרות בה המתמודדת הגיעה למקום השני שורה בחום מסמלת תחרות בה המתמודדת הגיעה למקום השלישי שורה באדום מסמלת תחרות בה המתמודדת דורגה במקום האחרון שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר אירלנד באירוויזיון אירלנד באירוויזיון לרוקדים צעירים אתר האינטרנט הרשמי של אירלנד באירוויזיון הילדים (באנגלית)
הפיגוע בשדי תרומות

הפיגוע בשדי תרומות הוא פיגוע התאבדות שבוצע ב-19 ביוני 2003 במושב שדי תרומות שבביכורה שבדרום עמק המעיינות כ-4 קילומטרים צפונית למחסום הבקעה, בפיגוע נרצח אבנר מרדכי, בן 63 תושב המושב. הפיגוע התרחש כ-7 חודשים לאחר הפיגוע בסניף הליכוד בבית שאן, אבנר היה יו"ר הסניף ופעיל ותיק של המפלגה. הפיגוע היה הראשון באזור עמק בית שאן מאז הסכם השלום עם ירדן. הפיגוע התרחש בשעה 6 בבוקר ביום חמישי 19 ביוני 2003, המחבל אחמד עבאהרה, בן 20, תושב הכפר יאנון צעד מהכניסה הדרומית של המושב שדי תרומות לכיוון צפון, המחבל התכוון לבצע את הפיגוע בתחנה ביישוב או להמשיך לבית שאן, אך מאחר שצעד במשך כמה שעות, נכנס לצרכניית היישוב, שם בעל הצרכנייה הביא לו מים, והמחבל פוצץ עצמו. עדי ראייה סיפרו כי זיהו את המחבל מגיע למקום, הולך באזור התחנה ומתקדם לכיוון המכולת, שם זוהה על-ידי המצלמות במעגל סגור, בנוסף גם מסרו שהמחבל נראה עצבני ומאוד חשוד לפני ביצוע הפיגוע. עד ראייה נוסף סיפר כי "אין ספק שהמחבל המתאבד התכוון בסופו של דבר לעלות לאוטובוס מהתחנה שנמצאת מול חנות המכולת", אותו עד ראייה סיפר בנוסף גם "הסתכלתי לו בעיניים, נתתי לו מבט מאיים הוא ממש התקרב אלי. היה לו תיק צד כחול גדול ומלא. בשלב מסוים הוא היה ממש מולי, אבל נתתי בו כזה מבט שהוא מייד חתך לכיוון המכולת. בפתח המכולת יש בקבוקי שתייה. הוא נגע ביין, הסתובב והסתכל לעברי. ראיתי אותו נכנס למכולת, ואז היה פיצוץ גדול ובלאגן. הכל בער. אני בטוח שהוא רצה לעלות לאוטובוס. ראו עליו שהוא לחוץ ועצבני". כמה דקות לאחר הפיגוע הגיעו למקום צוותי מד"א והמשטרה, ניצב יעקב בורובסקי שהיה במקום אמר כי האירוע יכול היה להסתיים בצורה קשה הרבה יותר. לדבריו, "המתאבד הגיע לסביבת חנות המכולת כדי לארוב לאוטובוס או לקהל גדול יותר. הוא הופרע על-ידי בעל המכולת, וכתוצאה מההפרעה הזו הוא התפוצץ בחנות ולא בתחנה המחבל לא התכוון כלל להיכנס למכולת, כשעה לאחר הפיגוע כביש הבקעה נחסם לשני הכיוונים בין המושב לבין מחסום הבקעה. הזרוע הצבאית של הג'יהאד האסלאמי גדודי אל-קודס לקחה אחריות על הפיגוע. כמה חודשים לאחר הפיגוע, נקראה הצרכנייה ביישוב על שמו של אבנר מרדכי שנרצח בפיגוע. שדי תרומות הפיגוע בסניף הליכוד בבית שאן פיגועי טרור נגד ישראלים בישראל ובשטחים ב-2003 אורי אס, הרוג בפיגוע התאבדות בשדי תרומות, באתר הארץ, 20 ביוני 2003 הרוג בפיגוע התאבדות במושב שדי תרומות, באתר ynet, 19 ביוני 2003
בקשאמשון

בקשאמשון (בהונגרית: Békéssámson) הוא כפר בנפת אורושהאזה שבמחוז בקש בדרום מזרח הונגריה. עד לשואה הייתה בו קהילה יהודית קטנה. כמו יישובים רבים באירופה גם מספר התושבים בבקשאמשון נמצא בירידה. בשנת 1990 חיו בכפר 2,577 תושבים, ובשנת 2021 רק 2,233 תושבים. האזור מיושב לפחות מהמאה ה-11, ומתקופה זו יש בכפר שאריות של כנסייה. יהודים ישבו בבקשאמשון במאה ה-19 וב-1944 נרצחו בשואת יהודי הונגריה. מדיה וקבצים בנושא בקשאמשון בוויקישיתוף אתר האינטרנט הרשמי של בקשאמשון (בהונגרית) נתוני הכפר באתר הלמ"ס ההונגרי תיעוד יהודי בקשאמשון שנרצחו בשואה מפקדי האוכלוסין של יהודי הונגריה, 1993
צ'נאדאפאצה

צ'נאדאפאצה (בהונגרית: Csanádapáca) הוא כפר בנפת אורושהאזה שבמחוז בקש בדרום מזרח הונגריה. עד לשואה הייתה בו קהילה יהודית קטנה. כמו יישובים רבים באירופה גם מספר התושבים בצ'נאדאפאצה נמצא בירידה. בשנת 1990 חיו בכפר 2,982 תושבים, ובשנת 2021 רק 2,328 תושבים. אזור זה היה מיושב כבר בתקופה הפרהיסטורית. במהלך חפירות במקום התגלו ממצאים מתקופת הברונזה. יהודים ישבו בצ'נאדאפאצה במאה ה-19 וב-1944 נרצחו בשואת יהודי הונגריה. מדיה וקבצים בנושא צ'נאדאפאצה בוויקישיתוף אתר האינטרנט הרשמי של צ'נאדאפאצה (בהונגרית) נתוני הכפר באתר הלמ"ס ההונגרי תיעוד יהודי צ'נאדאפאצה שנרצחו בשואה מפקדי האוכלוסין של יהודי הונגריה, 1993
Superache

Superache הוא אלבום האולפן השני של הזמר-יוצר האמריקאי קונאן גריי. האלבום יצא לאור ב-24 ביוני 2022 על ידי חברת התקליטים ריפבליק רקורדס. במרץ 2020 הוציא גריי את אלבום הבכורה שלו, Kid Krow, שזכה לשבחים ולהצלחה מסחרית, וכן הגיע למקום החמישי במצעד הבילבורד 200. מתוך האלבום יצא הסינגל "Heather", שזכה להצלחה רבה ונכנס למצעדים שונים ברחבי העולם, ובהם למקום ה-46 במצעד הבילבורד הוט 100. מאוחר יותר, ב-13 באוקטובר הוציא גריי את הסינגל "Fake", בשיתוף עם הזמר האמריקאי לאוב. אחריו, ב-19 בפברואר 2021 פרסם את הסינגל Overdrive, שהגיע למקום ה-19 במצעד ההוט 40 הניו זילנדי. ב-7 במאי 2022 פרסם גריי את הסינגל הראשון מתוך האלבום, "Astronomy". ב-15 ביולי יצא הסינגל השני, "People Watching", לצד וידאו קליפ. הסינגל זכה להצלחה ברשתות הסטרימינג וצבר למעלה מ-115 מיליון השמעות בספוטיפיי. ב-29 באוקטובר יצא הסינגל "Telepath", שהתברר כי בסופו של דבר לא נכנס לאלבום. ב-21 בינואר יצא הסינגל השלישי, "Jigsaw", שדורג במקום ה-27 במצעד הרוק & אלטרנטיבי של בילבורד. ב-4 באפריל פרסם גריי באינסטגרם תמונה של יד האוחזת בוורד, ובאתר הרשמי שלו הוצגה אנימציה של ורד לצד טיימר. לאורך השבוע, נפלו מהוורד עלים אשר חשפו את האותיות המרכיבות את שם האלבום. בסיומו, ב-11 באפריל הכריז גריי רשמית על האלבום ועל תאריך יציאתו, וכן פרסם את עטיפתו. מספר ימים לאחר ההכרזה, פרסם גריי את הסינגל הרביעי מתוך האלבום, "Memories". ב-19 במאי יצא הסינגל החמישי, "Yours". לשניהם יצאו וידאו קליפים. מידע על האלבום Superache באתר MusicBrainz מידע על האלבום Superache באתר AllMusic האלבום Superache באתר Discogs האלבום Superache באתר Last.fm Superache באפל מיוזיק. "Conan Gray – Superache". Genius (באנגלית). נבדק ב-19 במאי 2022. {{cite web}}: (עזרה) "Billboard 200". Billboard (באנגלית). 3 באפריל 2020. נבדק ב-19 במאי 2022. {{cite web}}: (עזרה) "Billboard Hot 100". Billboard (באנגלית). 19 בספטמבר 2020. נבדק ב-19 במאי 2022. {{cite web}}: (עזרה) The Official New Zealand Music Chart, THE OFFICIAL NZ MUSIC CHART (באנגלית) "Conan Gray – Astronomy". Apple Music. נבדק ב-19 במאי 2022. {{cite web}}: (עזרה) Conan Gray - People Watching (Official Video), סרטון באתר יוטיוב (אורך: 3:29) People Watching, נבדק ב-2022-05-19 "Conan Gray – Jigsaw". Apple Music. נבדק ב-19 במאי 2022. {{cite web}}: (עזרה) "Conan Gray Chart History: Hot Rock & Alternative Songs". Billboard. נבדק ב-19 במאי 2022. {{cite journal}}: (עזרה) "Conan Gray on Instagram: 🌹🌹🌹🌹🌹🌹🌹🌹🌹". 4 באפריל 2022. נבדק ב-19 במאי 2022 – via Instagram. {{cite web}}: (עזרה) "Conan Gray". אורכב מ-המקור ב-4 באפריל 2022. נבדק ב-19 במאי 2022. {{cite web}}: (עזרה) "Conan Gray on Instagram: Superache. My sophomore album. Coming June 24th". 11 באפריל 2022. נבדק ב-19 במאי 2022 – via Instagram. {{cite web}}: (עזרה) "Conan Gray – Memories". Apple Music. נבדק ב-19 במאי 2022. {{cite web}}: (עזרה) Conan Gray - Memories, סרטון באתר יוטיוב (אורך: 4:50) Conan Gray - Yours (Official Music Video), סרטון באתר יוטיוב (אורך: 3:20)
דורותי סקרבורו

אמילי דורות'י סקרבורו (באנגלית: Emily Dorothy Scarborough‏; 27 בינואר 1878 – 7 בנובמבר 1935) הייתה סופרת אמריקאית שכתבה על טקסס, פולקלור, חקלאות כותנה, סיפורי רוחות ושדים, ועל חיי נשים בדרום מערב ארצות הברית. סקרבורו נולדה בעיירה קטנה (שאינה קיימת עוד) בשם מאונט כרמל, במחוז סמית' במדינת טקסס. בשנת 1882, כשהייתה בת ארבע, עקרה משפחתה מטעמי בריאות לסוויטווטר, טקסס, מכיוון שאמה הייתה זקוקה לאקלים יבש יותר. בשנת 1887 עקרה המשפחה מסוויטווטר לווייקו, כדי שהילדים יזכו לחינוך טוב במכללת ביילור. על אף שיצירתה של סקרבורו מזוהה עם טקסס, את לימודיה השלימה באוניברסיטת שיקגו ובאוניברסיטת אוקספורד, והחל ב־1916 לימדה ספרות באוניברסיטת קולומביה בניו יורק. בקולומביה חיברה עבודת דוקטורט בנושא "העל טבעי בסיפורת אנגלית מודרנית". לימים יצאה העבודה לאור כמונוגרפיה. בהקדמה למהדורה מאוחרת כתבה חוקרת הפולקלור סילביה אן גריידר כי העבודה "זכתה לשבחים כה רבים מצד הפרופסורים והעמיתים שלה [של סקרבורו] עד שהיא ראתה אור כספר והפכה לעבודת עיון בסיסית". בניו יורק באה סקרבורו במגע עם סופרים רבים, ובהם המשורר וייצ'ל לינדזי והסופרת עדנה פרבר. סקרבורו לימדה כתיבה יוצרת באוניברסיטת קולומביה, ובין תלמידיה היו קארסון מקאלרס ואריק ואלרונד. ספרה המוערך ביותר, "הרוח" (שפורסם לראשונה בעילום שם ב־1925), נעשה מאוחר יותר לסרט באותו שם, בכיכובה של ליליאן גיש. Fugitive Verses (1912) The Supernatural in Modern English Fiction (1917) From a Southern Porch (1919) Humorous Ghost Stories (1921) In the Land of Cotton (1923) The Wind (1925) The Unfair Sex (serialized, 1925–26) Impatient Griselda (1927) Can't Get a Redbird (1929) Stretch-Berry Smile (1932) The Story of Cotton (1933) Selected Short Stories of Today (1935) לוכד שירים בהרי הדרום: שירי עם אמריקאים בעלי מקורות בריטיים (1937, ראה אור לאחר מותה) בעקבות שירי עם כושיים (1925) מדיה וקבצים בנושא דורותי סקרבורו בוויקישיתוף יצירות מאת סקרבורו באתר פרויקט גוטנברג יצירות מאת או על אודות סקרבורו באתר ארכיון האינטרנט יצירות מוקלטות (ספרי שמע) של סקרבורו, בחינם, באתר ליבריווקס דורותי סקרבורו באתר אוניברסיטת יוסטון כתבי דורותי סקרבורו בפרויקט גוטנברג (באנגלית) Foreword to The Wind by Sylvia Ann Grider, Barker Texas History Center series, University of Texas Press, 1979.
גבריאל לונדברג

גבריאל איפניי "איפה" לונדברג (בדנית: Gabriel Ifeanyi "Iffe" Lundberg; נולד ב-4 בדצמבר 1994) הוא כדורסלן דני המשחק בעמדות הרכז והקלע בווירטוס בולוניה מהסרייה א' והיורוליג ובנבחרת דנמרק בכדורסל. ביולי 2019 חתם לונדברג חתם בטנריפה מליגת ה-ACB הספרדית לשנתיים עם אופציה לשנה נוספת. כעבור שנתיים הוא חתם בבאסקט מנרסה מה-LEB Oro ועלה איתה לליגת העל בעונת 2017/18. ב-13 ביולי 2020 חתם לונדברג בז'לונה גורה מהליגה הפולנית. בעונת 2020/2021 הוא העמיד ממוצעים של 20.4 נקודות, 3.8 ריבאונדים, 5.4 אסיסטים ו-1.4 חטיפות למשחק במסגרת הליגה המאוחדת של VTB. ב-15 בפברואר 2021 הוא עזב את ז'לונה גורה וחתם בצסק"א מוסקבה להמשך העונה. ב-2 ביולי 2021 האריך לונדברג את חוזהו במועדון בשלוש שנים. ב-27 בפברואר 2022 הוא עזב את הקבוצה בעקבות הפלישה הרוסית לאוקראינה. בקבוצה האשימו אותו בהפרת חוזהו. ב-12 במרץ 2022 חתם לונדברג על חוזה דו כיווני בפיניקס סאנס מליגת ה-NBA לשארית עונת 2021/2022. בכך הוא הפך לשחקן הדני הראשון בהיסטוריה שחתם על חוזה NBA. ב-21 ביולי 2022 חתם בווירטוס בולוניה מליגת העל האיטלקית בכדורסל והיורוליג. לונדברג חבר בנבחרת דנמרק בכדורסל. בנובמבר 2020 הוא הוביל את הנבחרת לשני ניצחונות מפתיעים רצופים מול ליטא וצ'כיה הפייבוריטיות במוקדמות אליפות אירופה בכדורסל 2022. לונדברג קלע 28 נקודות בניצחון על ליטא, שכונה הניצחון הגדול ביותר בתולדות הכדורסל הדני. מול צ'כיה הוא קלע 38 נקודות, כולל 7 מ-9 לשלוש. מדיה וקבצים בנושא גבריאל לונדברג בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית) "Stelmet Enea inks Gabriel Lundberg". 13 ביולי 2020. {{cite web}}: (עזרה) "Iffe Lundberg is the first Dane in CSKA!". צסק"א מוסקבה.{{cite web}}: תחזוקה - ציטוט: url-status (link) אהרל'ה ויסברג‏, לכל אחד יש את הדני שלו, באתר וואלה, 2 במרץ 2021 "Cska Moscow announces Iffe Lundberg". ספורטנדו. 15 בפברואר 2021. {{cite web}}: (עזרה) "Tornike Shengelia leaves CSKA Moscow: I can't play for the Russian army club". מארקה. 26 בפברואר 2022. {{cite web}}: (עזרה) "5 CSKA Moscow players leave team for war between Russia, Ukraine". www.aa.com.tr. אמיקו, סם (1 במרץ 2022). "FIBA Suspends All Russian Teams, Officials From Competition". {{cite web}}: (עזרה) "CSKA confirms departures of Shengelia, Voigtmann, Grigonis and Lundberg". Eurohoops. 27 בפברואר 2022. נבדק ב-28 בפברואר 2022. {{cite web}}: (עזרה) אסקוניס, ג'וני (12 במרץ 2022). "Lundberg inks deal with Suns". Eurohoops.net. נבדק ב-12 במרץ 2022. {{cite web}}: (עזרה) רשמי: מריו הזוניה חתם בריאל, איפה לונדברג בווירטוס, באתר ערוץ הספורט, 21 ביולי 2022 ברק חקלאי, "הניצחון הגדול בהיסטוריה של דנמרק", באתר ynet, 28 בנובמבר 2020 בונדה, סבסטיאן וירץ (2020-11-29). "Danmark besejrer sensationelt Tjekkiet i sand gyser". Fullcourt (בדנית).
חייג'מות

חייג'מות (באנגלית: Jim Henson's Pajanimals) היא סדרת טלוויזיה אמריקאית-בריטית לילדים, שנוצרה על ידי ג'ף מאנסי, בוימה על ידי דייוויד גומפל והופקה על ידי קולין ויליאמס. חברת ג'ים הנסון היא חברת ההפקה העיקרית של הסדרה. הסדרה בהתחלה הייתה סדרת סרטונים קצרים באורך 3 דקות, אשר שודרו ברצועת The Good Night Show בערוץ PBS Kids Sprout בשנת 2008. לאחר מכן, הסרטונים החלו להיות באורך 11 דקות ושודרו כסדרת טלוויזיה באותו ערוץ החל משנת 2011 עד 2013, כאשר לסדרה הופקו שתי עונות ו-52 פרקים. בישראל הסדרה שודרה בדיבוב עברי בשנת 2013 בערוץ הופ! ובערוץ לולי בדיבוב הנקרא פיג'ממה ובחייג'מות בערוץ דיסני ג'וניור. הניהול המוזיקלי בדיבוב העברי של הסדרה נוהל על ידי אפי בן ישראל, כאשר השירים בוצעו על ידי מונה מור. הסדרה עוקבת אחר ארבע חיות (כלב, ברווז, פרה, וסוסה) ידידותיות הנקראות "חייג'מות", אשר בכל פרק פותרות בעיות ושרות שירים לפני השינה. אפולו (Apollo) – כלב ירוק וסגול ידידותי, מנהיג הקבוצה. הוא נהנה לצפות בשמי הלילה ולשחק ברקטה שלו. המיטה שלו היא ספינת רקטות. ברווזוני (Squacky) – ברווז כחול וצהוב. אנרגטי ונרגש. המיטה שלו היא צוללת. קאובלה (Cowbella) – פרה סגולה, ורודה ולבנה שאוהבת נסיכות, חדי קרן וכל מיני דברים של בנות. המיטה שלה היא כרכרה. סו המתוקונת (Sweetpea Sue) – סוסה ורודה וכתומה. שקטה, ביישנית וחכמה. המבוגרת ביותר בקבוצה. המיטה שלה היא בלון אוויר חם. הדיבוב העברי בוים על ידי אפי בן ישראל, והופק על ידי ענבר שטגר עזרא. נוסף על כך, בדיבוב העברי דיבבו גם אלי לולאי, אפי בן ישראל, מונה מור, מיכאל עינב וענת סלונים. אתר האינטרנט הרשמי של חייג'מות "חייג'מות", במסד הנתונים הקולנועיים IMDb (באנגלית) חייג'מות, במיזם "אישים" לתיעוד היצירה הישראלית
מקס ארנסט

מקס ארנסט (בגרמנית: Max Ernst;‏ 2 באפריל 1891 – 1 באפריל 1976) היה אמן גרמני מהזרם הדאדאיסטי והסוריאליסטי. ארנסט נולד בבריהל שמדרום לקלן. הוא נרשם ללימודי פילוסופיה באוניברסיטת בון אך נשר מלימודים אלה במהרה. ב-1918 הוא התחתן עם ההיסטוריונית לואיז שטראוס, אך מערכת יחסים סוערת זו לא האריכה ימים. שנה לאחר מכן פגש את פול קלי וצייר את ציוריו הראשונים, הדפסים וקולאז'ים על מגוון תווכים. בימי מלחמת העולם הראשונה הוא שירת בצבא הגרמני. בתום המלחמה ייסדו ארנסט, ז'אן ארפ והאקטיביסט אלפרד גרינוולד את קבוצת הדאדא הגרמנית בקלן. אולם שנתיים לאחר מכן, ב-1922 חזר לקהילה האמנותית במונפרנס, פריז. ארנסט הרבה לנסות ולחדש וב-1925 המציא את טכניקת הפרוטאז'. שנה לאחר מכן הוא וז'ואן מירו יצרו ביחד עיצובים עבור סרגיי דיאגילב. יחד עם מירו הוא פיתח את טכניקת הגרטאז', שכללה גירוד של צבע מבד. ארנסט עורר עליו מחלוקת רבה כשצייר ציור בשם "הבתולה מכה את ישו הילד לפני שלושה עדים: אנדרה ברטון, פול אלוארד והאמן". ארנסט היה מי שהוליד בברטון את הרצון לנדות את אלוארד, חברו של ארנסט. ב-1927 נישא בשנית, למרי-ברת אורנש. ב-1934 החל לפסל ועבד זמן מה עם אלברטו ג'קומטי. ארנסט פיתח עניין מיוחד בציפורים, שהיו למוטיב חוזר ביצירותיו. ציפור שכונתה על ידו לופלופ ייצגה אותו בתמונותיו. בשנת 1937 עזב את אשתו לטובת קשר שנמשך כשלוש שנים עם הציירת והפסלת הבריטית לאונורה קרינגטון. מלחמת העולם השנייה תפסה אותו בצרפת והוא נעצר כזר עוין, אך שוחרר בהתערבותם של אלוארד וקרינגטון. לאחר כיבוש צרפת על ידי הנאצים הוא נרדף על ידי הגסטפו, כאחד שאומנותו נחשבה כמנוונת ולא רצויה לשלטונם. הוא נכלא במחנה קמפ דה מיל. קרינגטון לא מצאה בצרפת מוצא, ונאלצה למכור את ביתם ולשלם חובותיהם, ונסעה לספרד כדי לנסות להמציא לארנסט דרכון. שם היא חוותה התמוטטות נפשית ואושפזה. בצרפת, בעזרת ארגון וריאן פריי (הוועד לסיוע לשעת חירום) ובעזרת חירם בינגהאם (הרביעי) הוא נמלט מהנאצים ב-1941 לארצות הברית, יחד עם פגי גוגנהיים, שהייתה לאשתו זמן קצר לאחר הגעתם. באמריקה היה לו חלק, יחד עם אמנים כמרסל דושאן ומארק שאגאל שנמלטו לשם גם הם מצרפת, בתנועת האקספרסיוניזם המופשט בניו יורק. נישואיו לגוגנהיים גם הם לא החזיקו מעמד וב-1946 הוא התחתן עם דורותיאה טנינג בטקס כפול בבוורלי הילס יחד עם מאן ריי שנישא לג'ולייט באוזר. ארנסט התגורר בארצות הברית, בעיקר בסדונה שבאריזונה. פרסומו קנה לו הצלחה כלכלית. ב-1963 הוא וטאנינג עברו לגור בדרום צרפת. ב-1 באפריל 1976 מת בפריז ונקבר בבית הקברות פר לשז. בשנת 1991 יצא בגרמניה סרט תיעודי על חייו של ארנסט, שהופק מחומרים הקשורים בחייו כמו תמונות וקטעי וידאו ומזכרונות של קרובי משפחתו. בשנת 2005 נפתחה תערוכה בשם "מקס ארנסט - רטרוספקטיבה" של חלק מיצירותיו של ארנסט במוזיאון המטרופוליטן לאמנות בניו יורק. באותה שנה נחנך "מוזיאון מקס ארנסט לאמנות" (גר'), בעיר הולדתו של ארנסט, בריהל. סוריאליזם מדיה וקבצים בנושא מקס ארנסט בוויקישיתוף מקס ארנסט, ברשת החברתית Goodreads מוזאון מקס ארנסט מקס ארנסט באתר "הגלריה של אולגה" עריכת מקס :"Immortel"Master Piece מקס ארנסט, באתר אנציקלופדיה בריטניקה (באנגלית) מקס ארנסט, באתר "Find a Grave" (באנגלית) מקס ארנסט (1891-1976), דף שער בספרייה הלאומית
לינו פסיולי

לינו שמידק מצ'אדו פסיולי (באנגלית: Lino Schmidek Machado Facioli; נולד ב-29 ביולי 2000) הוא שחקן קולנוע וטלוויזיה בריטי-ברזילאי. פסיולי נולד בריביירו פרטו, סאו פאולו, ברזיל. בגיל 4 עבר עם משפחתו להתגורר באנגליה. הוא גילה עניין בקריירת משחק בגיל 7, כאשר נרשם לבית ספר לתיאטרון בלונדון. ב-2010 החל את הקריירה שלו עם הופעות בסדרות טלוויזיה. עבודתו המקצועית הראשונה הייתה בסרט הקצר הבריטי Awfully Deep שהוקרן בשנת 2010, שביים דניאל פלורנסיו. באותה שנה, הוא שיחק בסרט הקולנוע "תביא אותו כמו גבר". בסרט גילם את בנו של השחקן ראסל ברנד. פסיולי השתתף בסדרה "משחקי הכס", בה הוא גילם את דמותו של רובין ארין, יורש העצר החולני של משפחת ארין. ב-2014 שיחק בסרט הברזילאי O Menino no Espelho, לצד השחקנים הברזילאים מתאוס סולאנו, רג'ינה אלווס, ולורה נייבה. בשנת 2020 החל להופיע בתפקיד חוזר בסדרת הטלוויזיה הבריטית "חינוך מיני". מדיה וקבצים בנושא לינו פסיולי בוויקישיתוף לינו פסיולי, ברשת החברתית אקס (טוויטר) לינו פסיולי, ברשת החברתית אינסטגרם לינו פסיולי, במסד הנתונים הקולנועיים IMDb (באנגלית) לינו פסיולי, באתר Metacritic (באנגלית) לינו פסיולי, באתר אפל מיוזיק (באנגלית) "The new face of Brazil in the UK". אורכב מ-המקור ב-19 במרץ 2012. נבדק ב-14 במאי 2011. {{cite web}}: (עזרה) "Lino Facioli". eCartelera (בספרדית). נבדק ב-2020-10-28. 12 atores de Hollywood que são brasileiros e você não sabia, Legião dos Heróis, ‏1 בפברואר 2022 Mitchell, Molli (20 במאי 2019). "Game of Thrones Robin Arryn: Who plays Robin Arryn? Who is Lino Facioli?". Daily Express. Express Newspapers. נבדק ב-20 במאי 2019. {{cite news}}: (עזרה) Moreno, Vitor (5 באוגוסט 2012). "Ator de Game of Thrones vive autor mineiro em filme". Folha (בפורטוגזית). נבדק ב-22 באפריל 2013. {{cite news}}: (עזרה) Montefeltro, Michel (19 במאי 2014). ""Ator brasileiro de Game of Thrones diz que assiste apenas suas próprias cenas"". Globo (בפורטוגזית). נבדק ב-24 ביוני 2014. {{cite news}}: (עזרה) Sagal Mohammed, Game of Thrones child actor Lino Facioli is all grown up in Sex Education, Glamour UK, ‏5 באוגוסט 2021